Hannes Reenpää

Hannes Reenpää (vuoteen 1935 Renqvist; 17. marraskuuta 1900 Helsinki – 9. syyskuuta 1972 Helsinki)Kuolleita (maksullinen artikkeli) Helsingin Sanomat 12.9.1972, HS Aikakone. Viitattu 13.3.2018. oli suomalainen kirjankustantaja, Otavan kirjallinen johtaja. Hän oli koulutukseltaan filosofian maisteri.Otavan Iso tietosanakirja. Otava 1966. Osa 7, palsta ? Hän sai professorin arvonimen 1968.

Reenpää kirjoitti ylioppilaaksi 1919 ja valmistui filosofian kandidaatiksi 1923. Hän työskenteli Otavassa vuodesta 1926, apulaisjohtajana 1928–1938, toimitusjohtajana 1938–1956, kirjallisena johtajana 1933–1967 ja johtokunnan puheenjohtajana 1947–1959. Hän oli Suomen Kustannusyhdistyksen hallintoneuvoston puheenjohtaja 1952–1959.Hs.fi Arviot Reenpää kuului Suomen PEN-klubin johtokuntaan 1937–1953 ja osallistui Eino Leinon Seuran perustamiseen. Hän kuului myös Sibelius-Akatemian ja Sotamuseoseuran johtokuntiin sekä Suomen Kansallisteatterin hallintoneuvostoon.

Reenpään isä oli Alvar Renqvist. Hänen veljiään olivat Yrjö, Heikki, Kari ja Jorma Reenpää. Hannes Reenpään puoliso oli Saga Hagman. Heillä oli kaksi tytärtä, suomennoksia tehnyt Kersti Ojansuu (s. 1928) ja keittokirjoja julkaissut Anna Reenpää (s. 1929).

 Kirjallisuutta 


Lähteet

 Aiheesta muualla 
 Pilke, Helena: Seitsemän sukupolvea, 200 vuotta kustannustoimintaa . Kirja-arvostelu teoksesta Salokannel, Juhani: Hengen paloa & painettua sanaa. Renqvist-Reenpäät kustantajina 1815-2015. Otava, 2015. (Agricolan kirja-arvosteluja, 26.5.2015.)

Luokka:Suomalaiset yritysjohtajat
Luokka:Suomalaiset kirjankustantajat
Luokka:Suomalaiset professorin arvonimen saaneet
Luokka:Vuonna 1900 syntyneet
Luokka:Vuonna 1972 kuolleet